ai4bharat/Pralekha huggingface dataset:
کیمیکلز اور فرٹیلائزر کی وزارت
سبھی مریضوں کے لئے کفایتی اور معیاری ادویات کی فراہمی کو یقینی بنانے کی حکومت کی اسکیم کے تحت مریضوں نے 11462کروڑ روپے بچائے ہیں
دواؤں کی قیمتی مقرر کئے جانے کے بعد ملک میں دل میں لگائے جانے والے اسٹنٹ کی کوئی کمی نہیں ہوئی ہے:منسکھ لال منڈاویہ
نئی دہلی،18دسمبر 2018؍سڑک ٹرانسپور ٹ اور شاہراہوں، جہاز رانی اور کیمیائی اشیاء، نیز کیمیاوی کھاد کےمحکمے کے وزیر مملکت جناب منسکھ لال منڈاویہ نے سبھی لوگوں کے لئے کفایتی اور معیاری ادوایات کی فراہمی کو یقینی بنانے کی حکومت کی پالیسی کے بارے میں آج لوک سبھا میں ایک سوال کے تحریری جواب میں بتایا کہ نیشنل فارماسوٹیکل پرائسنگ اتھارٹی  کی طرف سے مقرر کی گئی 856دواؤں کی قیمت کے بعد مریضوں کو 11462کروڑ روپے کا فائدہ ہوا ہے۔
جناب منڈاویہ نے یہ بھی کہا کہ دل کے شریانوں میں ڈالے جانے والے اسٹنٹ کی قیمتیں مقرر کئے جانے کے بعد این پی پی اے ملک میں اسٹنٹ کی فراہمی پر قریبی نگاہ رکھے ہوئے ہیں اور اس سلسلے میں کمی ہونے کی کوئی اطلاع نہیں ملی ہے۔اس وقت تک این پی پی اے نے 856دواؤں کی قیمت مقرر کی ہے، جن میں چار میڈیکل آلات بھی شامل ہیں، جو ڈی پی سی او، 2013ء کے شیڈیول -1 کے تحت آتی ہیں۔
ڈی پی سی او 2013ء کے پیراگراف 20 کے تحت این پی پی اےتمام دواؤں کی زیادہ سے زیادہ خردہ قیمت کا جائزہ لیتا رہتا ہے، اس میں غیر شیڈیول دوائیں بھی شامل ہیں اور وہ اس بات کو یقینی بناتا ہے کہ کوئی بھی دوا ساز پچھلے مہینے کی کم از کم خردہ قیمت سے دس فیصد زیادہ کا اضافہ نہ کریں۔این پی پی اے دواؤں کی قیمتوں کا موثر طورپر جائزہ لے رہا ہے، جن میں غیر شیڈیولڈ دوائیں بھی شامل ہیں۔ یہ ادارہ ان کمپنیوں کے خلاف کارروائی کرتا ہے، جنہیں زیادہ سے زیادہ خردہ قیمت سے بھی زیادہ چارج کرتا ہوا پاتا ہے۔
دواسازی کے محکمے نے تمام مخصوص مراکز کے ذریعے سبھی لوگوں کو کفایتی قیمت پر معیاری جینرک دوائیں فراہم کرنے کی غرض سے ایک اسکیم ‘پردھان منتری بھارتیہ جن اوشدھی پریوجناشروع کی ہے۔جناب منڈاویہ نے بتایا کہ آج کی تاریخ تک پی ایم بی جے پی کے 4571 مراکز پورے ملک میں کام کررہی ہے۔
U: 6324
(Visitor Counter : 72
کانکنی کی وزارت
اپریل 23-2022 کےدرمیان معدنیات کی پیداوار میں ریکارڈ 4.2 فی صد کا مجموعی اضافہ
اپریل23-2022 کی مدت کے دوران معدنیات کی پیداوار میں ریکارڈ 4.2فی صد کا مجموعی اضافہ درج کیا گیا جوسابقہ سال کے مقابلہ کہیں زیادہ ہےتاہم، انڈین بیورو آف مائنز  کے عارضی اعدادوشمار کے مطابق، کان کنی کی وزارت کے مطابق اگست 2022  کے مہینے کے لیے کان کنی اور کان کنی کے شعبے کی معدنی پیداوار کا اشاریہ 99.6 پر تھا۔ اگست 2021 کے مہینے کی سطح کے مقابلے میں 3.9 فیصد کم ہے۔
اگست 2022 میں اہم معدنیات کی پیداوار کی سطح تھی۔کوئلہ 580 لاکھ ٹن،لگنائیٹ 29 لاکھ ٹن، قدرتی گیس استعمال شدہ 2829 کیو بک ملین، پیٹرولیم خام 24 لاکھ ٹن،بکسائٹ 1450 ہزار ٹن، کرومائیٹ 146 ہزار ٹن، کاپر کانک۔ 9 ہزار ٹن، سونا 76 کلو، لوہا 158 لاکھ ٹن، لیڈ کانک۔ 35 ہزار ٹن، مینگنیج 169 ہزار ٹن، زنک کانک۔ 138 ہزار ٹن، چونا پتھر 320 لاکھ ٹن، فاسفورائٹ 76 ہزار ٹن، میگنیسائٹ 10 ہزار ٹن، اور ڈائمنڈ 17 کیرٹ۔
اگست 2021 کے مقابلے اگست 2022 کے دوران مثبت نمو دکھانے والی اہم معدنیات میں شامل ہیں: کوئلہ ، لیڈ کانک ، زنک کنک ، اور چونا پتھر ۔ منفی نمو دکھانے والی دیگر اہم معدنیات میں شامل ہیں: قدرتی گیس  ، مینگنیج ایسک ، پیٹرولیم  ، میگنیسائٹ ، تانبے کا کنک  )، سونا ، کرومائیٹ ، باکسائٹ ، لوہا ، لگنائٹ ، فاسفورائٹ ، اور ڈائمنڈ  فی صد) ہے۔
وزارت دفاع
این سی سی کی پنیت ساگر مہم 5 جون 2022 کو ختم ہوگی
این سی سی نے 30 مئی 2022 کو ملک گیر سطح پر اپنی اہم مہم ‘پنیت ساگر ابھیان’ کا تازہ ترین مرحلہ شروع کیا تھا۔ یہ سلسلہ 5 جون 2022 کو عالمی یوم ماحولیات تک جاری رہے گا۔
اس مرحلے کے دوران 10 ریاستوں اور 4 مرکز کے زیر انتظام علاقوں کے تقریباً 74,000 کیڈٹس مہم میں حصہ لیں گے۔ ملک بھر میں کئی مقامات پر این سی سی کے سابق طلباء، مقامی لوگ اور سیاح بھی این سی سی کیڈٹس کے ساتھ شامل ہوں گے۔ مہم کے دوران جمع کئے جانے والے کچرے کو ماحول دوست طریقے سے سرکاری/نجی ایجنسیوں کے تعاون سے ٹھکانے لگایا جائے گا۔
این سی سی کے ذریعہ پونیت ساگر ابھیان سمندری ساحلوں/ عام ساحلوں اور ندیوں اور جھیلوں سمیت دیگر آبی ذخائر، پلاسٹک اور دیگر فضلہ کو صاف کرنے اور ساحلوں اور دریائی محاذوں کو صاف رکھنے کی اہمیت کے بارے میں مقامی آبادی میں بیداری کو بڑھانے کے لئے شروع کیا گیا تھا۔ ابھیان کا مقصد مقامی لوگوں کو با شعور بنانا اور انہیں ‘سوچھ بھارت’کے رُخ پر بیدار کرنا ہے۔
دسمبر 2021 میں شروع ہونے کے بعد سے یہ مہم پورے جوش و خروش کے ساتھ جاری ہے۔ مہم کے دوران مختلف مقامات پر ڈرائنگ، پوسٹر سازی، مضمون نویسی، شاعری، مضمون نگاری، مباحثہ وغیرہ کا بھی اہتمام کیا جا رہا ہے۔
وزارت دفاع
بھارتی فوج نے ’’ہِم- ڈرون-اے -تھون‘‘ لانچ کیا
بھارتی فوج نے بھارتی ڈرون فیڈریشن کے اشتراک سے 8 اگست 2022 کو ’’ہِم- ڈرون-اے -تھون‘‘ پروگرام کا آغاز کیا ۔ دفاعی مینوفیکچرنگ میں خود انحصاری کے مطابق اس پہل کا مقصد بھارتی ڈرون ایکو سسٹم کو تحریک دینا اور اسے مرکوز مواقع فراہم کرنا ہےتاکہ پیش پیش رہنے والے فوجیوں کی ضرورتوں کو پورا کرنے کے لئے جدید ترین ڈرون صلاحیتوں کو فروغ دیا جاسکے۔
بھارتی فوج گھریلو سطح پر تیار ڈرون ایکو سسٹم کی حمایت کرتی ہے جو کہ اس اصول پر مبنی ہے کہ ’ ملک میں دستیاب اچھا ‘،’عالمی سطح پر دستیاب بہترین ‘ سے بہتر ہے۔حالانکہ دفاعی فورسزکے ذریعہ مانگ کی گئی ٹیکنالوجیز میں رفتہ رفتہ اضافہ سے پہلے سے بہتر اور زیادہ اہل ڈرون پروڈکٹس کی مینو فیکچرنگ کو ترغیب ملنے کا امکان ہے۔
’ہِم- ڈرون-اے -تھون‘پروگرام کا پورے بھارت میں صنعت تعلیمی حلقے ،سافٹ ویئر ڈیولپیرز اور ڈرون پروڈکٹس مینو فیکچرر سمیت سبھی فریقوں کے درمیان مسلسل رابطہ ہے۔اسے قابل تعین معیارات  کے ساتھ کئی مراحل میں منعقد کیا جائے گا ،جسے ظاہر کی گئی صلاحیتوں کی بنیا د پر مسلسل بڑھایا جارہا ہے ۔اس کے لئے استعمال کننددگان ،ڈیو لپمنٹ ایجنسیوں ، تعلیمی اداروں وغیرہ کے بیچ بات چیت اور خیالات کو شامل کرتے ہوئے وسیع سرگرمیوں کا منصوبہ بنایا گیا ہے۔اس میں صنعت کے رد عمل ،زمینی پس منظر اور ضرورتوں کو سمجھنے کے لئے ڈیو لپمنٹ ایجنسیوں کے ذریعہ آپریشنل مقامات کا دورہ ،انٹرنل ڈیو لپمنٹ اور زمینی آزمائش کے لئے ڈیو لپمنٹ ایجنسیوں کو ساتھ رکھنے ،اور ڈرون پروڈکٹس کے حقیقی کنڈکٹ اور جائزہ پر عمل کیا گیا ہے۔
ابتدائی نقطہ کے طور پر مندرجہ ذیل زمروں میں ترقی شامل ہے۔
o زیادہ اونچائی والے علاقوں میں لاجسٹکس /وزن لے جانے والا ڈرون۔
o خود کار نگرانی /تلاش اور بچاؤ ڈرون ۔
o تعمیر شدہ علاقوں میں لڑنے کے لئے مائیکرو /نینو ڈرون۔
کابینہ
صحت اور دواؤں کے شعبے میں تعاون کے بارے میں بھارت اور اسرائیل مفاہمت نامے کو کابینہ کی منظوری
نئی دہلی، 04نومبر ،2020 / وزیراعظم جناب نریندر مودی کی قیادت میں مرکزی کابینہ نے صحت اور دواؤں کے شعبے میں تعاون سے متعلق بھارت اور اسرائیل کے درمیان مفاہمت نامے پر دستخط کیے جانے کو منظوری دی ۔
اس مفاہمت نامے میں تعاون کے مندرجہ ذیل میدان شامل کیے گیے ہیں :
1۔ طبی ڈاکٹروں اور صحت سے متعلق دیگر پیشہ ور افراد کا ایک دوسرے کے ملکوں میں آنا جانا اور ان کی تربیت؛
2۔ انسانی وسائل کی ترقی اور حفظان صحت سے متعلق سہولیات قائم کرنے میں مدد؛
3۔ دوا سازی ، دواؤں سے متعلق آلات اور کاسمیٹکس کی ضابطہ بندی سے متعلق معلومات ایک دوسرے کو فراہم کرنا؛
4۔ آب و ہوا کی وجہ سے درپیش خطرات کی روک تھام کے لیے شہریوں کی حساسیت کے جائزے کے لیے اور ان خطرات سے نمٹنے کے لیے مقررہ حفظان صحت کی کاروائی سے متعلق مہارت سے ایک دوسرے کو باخبر کرنا؛
5۔ آب و ہوا کے مزاحم ، بنیادی ڈھانچے میں آسانی اور ماحول دوست ، حفظان صحت کی تیاری کے لیے مدد فراہم کرنے سے متعلق مہارت کا لین دین ؛
6۔ مختلف متعلقہ میدانوں میں باہمی تحقیق کو فروغ دینا اور
7۔ جیساکہ باہمی طور پر فیصلہ کیا گیا ہے کسی بھی دوسرے شعبے میں تعاون ؛
تعان کے معاملات سے متعلق گول میز میٹنگوں، سیمینارز ، شمپوزیم ، ورکشاپس اور کانفرسز میں اپنے اپنے ملکوں کے نمائندوں کی شرکت کی ہر فریق ہمت افزائی کرے گا، جنہیں دیگر فریق کے متعلقہ ادارے منعقد کریں گے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔04
U – 6945
(
محنت اور روزگار کی وزارت
زرعی اور دیہی مزدوروں کے لئے کل ہندصارفین کے قیمت اشاریہ کا اعداد و شمار-جولائی، 2022
زرعی اور دیہی مزدوروں کے لیے کل ہند صارفین کی قیمت اشاریہ کا اعداد شمار  جولائی، 2022 میں 6 پوائنٹس بڑھ کر بالترتیب 1133  اور 1143  پوائنٹس ہو گیا۔ زرعی مزدوروں اور دیہی مزدوروں کے عام اشاریہ میں اس تبدیلی میں اہم کردار فوڈ گروپ کا بالترتیب 4.41 اور 4.07 اسکور تھا۔ یہ اضافہ بنیادی طور پر چاول، گندم کا آٹا، باجرہ، دال، دودھ،بکرے کا گوشت، تازہ مچھلی، پیاز ، خشک/ہری مرچ، گرم مسالہ، سبزیوں اور پھلوں تیار چائےوغیرہ کی قیمتوں کی وجہ سے ہوا۔
مختلف ریاستوں کے لیے انڈیکس میں اضافہ الگ الگ تھا۔ زرعی مزدوروں کے معاملے میں 20 ریاستوں کے اشاریہ میں 1سے 13 پوائنٹس کا اضافہ درج کیا گیا ہے۔تمل ناڈو کا اشاریہ 1301 پوائنٹس کے ساتھ اشاریہ ٹیبل میں سرفہرست ہے جبکہ ہماچل پردیش 890 پوائنٹس کے ساتھ اشاریہ ٹیبل میں سب سے نیچے ہے۔
دیہی مزدوروں کے تعلق سے 20 ریاستوں کے اشاریہ میں 1 سے 13 پوائنٹس کا اضافہ درج کیا گیا ۔ تمل ناڈو کا اشاریہ1290 پوائنٹس کے ساتھ اشاریہ ٹیبل میں سرفہرست ہے جبکہ ہماچل پردیش 942 پوائنٹس کے ساتھ اشاریہ میں سب سے نیچے ہے۔
ریاستی سطح پر، زرعی مزدوروں اور دیہی مزدوروں کے لیے صارفین کی قیمت کے اشاریہ میں سب سے زیادہ اضافہ آسام میں یکساں طور پر 6 پوائنٹس درج کیاگیا،جس کی بنیادی وجہ چاول،ہری مرچیں، سبزیوں اور پھل وغیرہ کی قیمتوں میں اضافہ ہے۔
زرعی اور دیہی مزدوروں کے لیے صارفین قیمت کے اشاریہ پر مبنی افراط زر کی اصل شرح جولائی 2022 میں 6.60 فیصد اور 6.82فیصد رہی جو کہ جون 2022 میں بالترتیب 6.43فیصداور6.76فیصد تھی اور گزشتہ سال کے اسی مہینے میں بالترتیب 3.92فیصد اور4.09فیصدتھی۔ اسی طرح، جولائی 2022 کے مہینے میں اشیائےخوردونوش کی اصل شرح 5.38فیصد اور 5.44فیصد تھی جو کہ جون 2022 میں بالترتیب 5.09فیصد اور 5.16فیصداور گزشتہ سال کے اسی مہینے میں 2.66فیصداور 2.74فیصدتھی۔
کل ہند صارفین کے قیمت اشاریہ کا اعداد و شمار 
|
|
گروپ
|
|
زرعی مزدوروں
|
|
دیہی مزدوروں
|
|
جون 2022
|
|
جولائی 2022
|
|
جون 2022
|
|
جولائی 2022
|
|
عام اشاریہ
|
|
1125
|
|
1131
|
|
1137
|
|
1143
|
|
اشیائے خورد نی
|
|
1052
|
|
1058
|
|
1060
|
|
1066
|
|
پان ، سپاری وغیرہ
|
|
1911
|
|
1913
|
|
1920
|
|
1923
|
|
ایندھن اور روشنی
|
|
1261
|
|
1263
|
|
1254
|
|
1255
|
|
ملبوسات، بستر اور جوتے چپل
|
|
1183
|
|
1190
|
|
1218
|
|
1226
|
|
متفرقات
|
|
1191
|
|
1196
|
|
1196
|
|
1201
کل ہند صارفین کے قیمت اشاریہ کا اعداد و شمار 
زرعی اوردیہی مزدو روں کے لئے اگست 2022 کا کل ہند صارفین کے قیمت اشاریہ کا اعداد و شمار 20ستمبر 2022 کو جاری کیاجائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
9327
(Visitor Counter : 80
سٹرک ٹرانسپورٹ اور شاہراہوں کی وزارت
قومی شاہراہوں کی راہداریوں پر بارش کے پانی کا ذخیرہ کرکے انہیں بروئے کارلانا
نئی دہلی06؍اپریل 2022
سڑک، ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں یہ جانکاری فراہم کی ہے۔
سڑک ، ٹرانسپورٹ اور شاہراہوں کی وزارت نے تمام عمارتوں اور ڈھانچوں میں بارش کے پانی کا ذخیرہ کرکے اسے بروئے کار لانے سے متعلق سہولتیں اور مصنوعی طور پر پھر سے چارج کرنے سے متعلق سہولتیں فراہم کرنے کی غرض سے رہنما ہدایات جاری کی ہیں۔ ان میں ٹول پلازہ کی عمارت، سڑک کے کنارے ضروری سہولتیں، گریڈ کو الگ کرنے والے ڈھانچے وغیرہ شامل ہیں، جنہیں پروجیکٹ راہداری کے حصے کے طور پر تیار کیا جائے گا۔
ان ڈھانچوں کے مقامات اور ڈیزائن، بارش کے پانی کی مقدار اور جیو-ٹیکنیکل حصوں پر مبنی ہیں اور اس کے ساتھ ہی زیر زمین پانی کے مرکزی بورڈ کی جانب سے جاری زیر زمین پانی کی گہرائی اور ضوابط پر بھی مبنی ہیں۔
بارش کے پانی کا ذخیرہ کرکے انہیں بروئے کار لانے اور مصنوعی طور پر ری چارج کرنے سے متعلق سہولتوں کے بندوبست کو شاہراہوں کے نفاذ اور جدید طرز پر ڈھالنے کے پروجیکٹوں کا ایک حصہ بنایا گیا ہے اور ان پر ٹھیکے داروں وغیرہ کے ذریعہ عمل درآمد کیا جائے گا۔
نائب صدر جمہوریہ ہند کا سکریٹریٹ
ارون جیٹلی ایک کُشادَہ دِل لیڈر تھے جو دوسروں کے نقطہ نظر کا احترام کرتے تھے :نائب صدرجمہوریہ
نائب صدر جمہوریہ نے جناب جیٹلی کو جی ایس ٹی کا اہم معمار قرار دیا ؛ جی ایس ٹی کونسل کے متفقہ فیصلہ سازی کے طریقہ کار کے لیے ان کی تعریف کی
نائب صدر جمہوریہ نے شری رام کالج آف کامرس میں پہلے ارون جیٹلی یادگاری مباحثہ میں شرکت کی
جناب ارون جیٹلی ایک کُشادہ دل لیڈر تھے جنہوں نے ہمیشہ دوسروں کے نقطہ نظر کا احترام کیا اور انہیں جگہ دی۔ جب وہ حزب اختلاف کے رہنما تھے، تو حکومت کو ہمیشہ یقین دہانی کرائی جاتی تھی کہ کھلے ذہن سے آپ کے نقطہ نظر کو سراہا جائے گا، جس چیز کی آج کمی ہے، جو سیاسی حکمرانی کے لئے نقصان دہ ہے۔ نائب صدر جمہوریہ جناب جگدیپ دھنکھڑنے آج نئی دہلی کے شری رام کالج آف کامرس میں پہلے ارون جیٹلی یادگاری مباحثہ کی ایوارڈ تقریب میں یہ تبصرے کئے۔
جناب جیٹلی کے ساتھ اپنی طویل رفاقت کو یاد کرتے ہوئے، جناب دھنکھڑ نے کہا کہ بطور چیئرمین، راجیہ سبھا انہیں روزانہ ان کی کمی محسوس ہوتی ہے۔
سابق وزیر خزانہ کے تدبر، عاجزی اور دور اندیشی کی تعریف کرتے ہوئے نائب صدرجمہوریہ نے کہا کہ انہیں اشیا اور خدمات ٹیکس جیسے دور اندیش اقدامات کے لیے ہمیشہ یاد رکھا جائے گا۔ انہیں جی ایس ٹی کا اہم معمار بتاتے ہوئے جناب دھنکھڑ نے کہا کہ انہوں نے اس مشکل کام کو بڑی حکمت اور صبر تحمل کے ساتھ انجام دیا۔ انہوں نے مزید کہا کہ ’’انہوں نے ایک طریقہ کار وضع کیا کہ فیصلہ صرف اتفاق رائے سے کیا جائے گا اور ان کے دور میں ایک بھی اختلاف نہیں تھا۔‘‘
جناب دھنکھڑ نے جناب ارون جیٹلی کو سنٹرل ہال کا سب سے روشن ستارہ قرار دیتے ہوئے کہا کہ انہوں نے انہیں کبھی غصے یا غم میں نہیں دیکھا۔ اس بات کا ذکر کرتے ہوئے کہ جناب جیٹلی کی قوت بحث تھی، نائب صدر نے کہا کہ ایس آر سی سی کی طرف سے اپنے سب سے نامور سابق طالب علم کے نام پر مباحثہ کے مقابلے کا نام دینا ایک مناسب خراج عقیدت ہے۔
اس موقع پر نائب صدر جمہوریہ نے مباحثہ کا مقابلہ جیتنے والوں کو انعامات بھی پیش کئے ۔
اس موقع پر آنجہانی جناب ارون جیٹلی کی اہلیہ محترمہ سنگیتا جیٹلی، ایس آر سی سی گورننگ باڈی کے چیئرمین جناب اجے ایس شری رام، دہلی یونیورسٹی کے وائس چانسلر پروفیسر یوگیش سنگھ، شری رام کالج آف کامرس کی پرنسپل پروفیسر سمرت کور، فیکلٹی ممبران، طلباء اور دیگر موجود تھے۔
وزارات ثقافت
اترپردیش کے باندہ کے لوکھری میں واقع مندر سے غیرقانونی طور پر ہٹائی گئی 10 ویں صدی کی پتھر کی بکری کے سر والی یوگنی مورتی کو بھارت لایا جارہا ہے : جناب جی کشن ریڈی
ہماری جائز نوادرات کی وطن واپسی جاری ہے :وزیر ثقافت
ثقافت، سیاحت اور شمال مشرقی علاقے کی ترقی  کے مرکزی وزیر جناب جی کشن ریڈی نے اعلان کیا ہے کہ اترپردیش کے باندہ کے لوکھری میں ایک مندر سے غیرقانونی طریقہ سے ہٹائی گئی 10 ویں صدی کی پتھر کی بکری کے سر والی یوگنی کی مورتی بھارت کو واپس کی جارہی ہے۔ آج ایک ٹویٹ میں اس کا اعلان کرتے ہوئے وزیر ثقافت نے کہا کہ ہماری جائز نوادرات کی وطن واپسی جاری ہے۔
99999999999999
اس سے پہلے، لندن میں بھارتی ہائی کمیشن نے کہا کہ دسویں صدی کی ایک خصوصی پتھر کی مورتی کی برآمدگی اور اسے وطن واپس بھیجنے کا اعلان کرتے ہوئے خوشی ہو رہی ہے۔ اسے 1980 کی دہائی کے آس پاس اتر پردیش کے باندہ کے لوکھری میں ایک مندر سے غیر قانونی طور پر ہٹا دیا گیا تھا۔
مورتی ایک بکری کے سر والی یوگنی کی ہے ، جو بنیادی طور پر بلوا پتھر میں پتھر کے دیوتاؤں کے ایک گروپ سے متعلق ہے اوروہ لوکھری مندر میں نصب تھی ۔ 1986 میں نئی دہلی میں نیشنل میوزیئم کی طرف سے بھارتی اسکالر ودیا دہیجیا کے مطالعے کا یہ موضوع تھا، جسے بعد میں "یوگنی پنتھ اور مندر : ایک تانترک روایت" کے عنوان سے شائع کیا گیا تھا۔
یہ پتہ چلا ہے کہ 1988 میں لندن کی آرٹ مارکیٹ میں کچھ وقت کے لئے مذکورہ مورتی سامنے آئی تھی۔ بھارتی ہائی کمیشن کو بکری کے سر والی یوگنی مورتی کی کھوج کے بارے میں جانکاری ملی ، جو لندن کے پاس ایک ذاتی رہائش گاہ کے باغیچہ میں پائی گئی۔ یہ لوکھری سیٹ کے کوائف سے میل کھاتی تھی۔
سنگاپور کی انڈیا پرائیڈ پروجیکٹ اور لندن کے آرٹ ریکوری انٹرنیشنل ادارے نے لندن میں واقع بھارتی کمیشن کو مورتی کی شناخت اور اس کی برآمدگی میں فوری مدد کی، جبکہ بھارتی ہائی کمیشن نے مقامی اور بھارتی افسران کے ساتھ مطلوبہ دستاویز تیار کیں۔
دلچسپ بات یہ ہے کہ 2013 میں بھارتی سفارتخانہ پیرس نے بھینس کے سر والی ورشنایوگنی کی ایک ایسی ہی مورتی برآمد کی تھی ، جو یقینی طور پر لوکھری گاؤں کے اسی مندر سے چرائی گئی تھی۔ اس ورشنا یوگنی کی مورتی کو تمبر 2013 میں نئی دہلی کے نیشنل میوزیم میں نصب کیا گیا تھا۔
لوکھری، اترپردیش کے بندیل کھنڈ کے باندہ ضلع میں مؤ سب ڈویژن میں ایک چھوٹا سا گاؤں ہے۔ یوگنیا ں پوجا کے تانترک طریقہ سے جڑی طاقتور خاتون دیوتاؤں کا ایک گروپ ہیں ۔ انہیں ایک گروپ کی شکل میں پوجا جاتا ہے، جس میں اکثر 64 ہوتی ہیں اور مانا جاتا ہے کہ ان کے پاس بے انتہا شکتیاں ہوتی ہیں۔
مکرسنکرانتی کے مبارک دن لندن میں واقع ہائی کمیشن پہنچی بکری کے سر والی یوگنی مورتی کو نئی دہلی کے بھارتی آثار قدیمہ کو بھیج دیا گیا۔
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی کی تازہ ترین صورتحال
ریاستوں؍مرکز کے زیرانتظام علاقوں کو 72.77 کروڑ سے زیادہ ویکسین خوراک فراہم کی گئیں
ریاستوں؍مرکز کے زیرانتظام علاقوں کے پاس 4.49 کروڑ سے زائدغیر استعمال شدہ ویکسین خوراک دستیاب ہیں ، جبکہ 1.6 کروڑ سے زیادہ ویکسین خوراک تیاری کے مرحلے میں ہیں
نئی دہلی14؍ستمبر-2021 :
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے تئیں پرعزم ہے۔سبھی کو کووڈ -19 سے بچاؤ کاٹیکہ لگائے جانے کا نیا مرحلہ 21 جون، 2021 کو شروع ہوا تھا۔ مزید ٹیکوں کی دستیابی کو ،ریاستوں اور مرکز کے زیرانتظام علاقوں کو بہتر طور پر منصوبہ بندی کے لائق بنانے کے لئے پیشگی طور پر ٹیکوں کی دستیابی او رفراہمی نیز ٹیکہ سپلائی کرنے کے سلسلے کو منظم بنا کر ٹیکہ کاری مہم کو باقاعدہ شکل دی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو کووڈ-19 سے بچاؤ کے مفت ٹیکے فراہم کرکے ان کی مدد کررہی ہے۔ سبھی کو کووڈ- 19 سے بچاؤ کے ٹیکہ لگائے جانے کے نئے مرحلے میں مرکزی حکومت ٹیکہ بنانے والی کمپنیوں سے ٹیکے خرید کر ریاستوں اور مرکز کے زیر انتظام علاقوں کو 75 فیصد ویکسین  سپلائی کرےگی۔
|
|
ویکسین کی خوراک
|
|

|
|
فراہم کی گئی خوراکیں
|
|
72,77,98,325
|
|
تیاری کے مرحلے میں
|
|
1,60,75,000
|
|
بچی ہوئی خوراکیں
|
|
4,49,03,025
بھارتی حکومت  کے ذریعہ ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 72.77کروڑ  ویکسین کی خوراک فراہم کر چکی ہے ۔ جبکہ تقریباً ً 1.6 کروڑ  سے زیادہ ویکسین کی خوراک تیاری کے مرحلے میں ہیں۔
ریاستوں اور مرکز کےزیر انتظام علاقوں کے پاس 4.49 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی موجود ہیں ۔
کامرس اور صنعت کی وزارتہ
مرکزی وزیر جناب پیوش گوئل نے اپنی وزارتوں کے تحت سی پی ایس ای کے غیر سرکاری ڈائریکٹرز  کے ساتھ بات چیت کی، انھوں نے کہا کہ این او ڈی ایس حکومت اور عوام کے درمیان ایک اہم رابطہ ہیں
این او ڈی سے متبادل نقطہ نظر لانے، کوتاہیوں کے تعلق سے غیر جانبدارانہ رویہ پیش کرنے اور بہتری کے لیے اقدامات تجویز کرنے کی توقع ہے: جناب پیوش گوئل
جناب گوئل نے این او ڈی ایس سے کہا کہ غلط حکمرانی کے کسی بھی مسئلے کو انتظامیہ کے پاس فوری طور پر لے جانا چاہئے
صنعت و تجارت، امور صارفین، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل نے سنٹرل پبلک سیکٹر انڈرٹیکنگز  کی کارکردگی کو بہتر بنانے میں غیر سرکاری ڈائریکٹروں  کے اہم کردار پر زور دیا ہے۔ جناب گوئل نے اپنی وزارتوں کے تحت آنے والے سی پی ایس یوز یعنی انڈیا ٹریڈ پروموشن، ای سی جی سی لمیٹڈ ، اسٹیٹ ٹریڈنگ کارپوریشن آف انڈیا لمیٹڈ، ایم ایم ٹی سی لمیٹڈ ، پی ای سی لمیٹڈ ، اسٹیٹ ٹریڈنگ کارپوریشن آف انڈیا لمیٹڈ سنٹرل ویئر ہاؤس کارپوریشن اور فوڈ کارپوریشن آف انڈیا کے این او ڈی ایس کے ساتھ بات چیت کی۔ سکریٹری محکمہ تجارت، سکریٹری خوراک اور عوامی تقسیم و امور صارفین اور سکریٹری محکمہ ٹیکسٹائل اور تینوں محکموں کے سینئر افسران نے میٹنگ میں شرکت کی۔
تبادلہ خیال کے دوران اظہار خیال کرتے ہوئے جناب پیوش گوئل نے کہا کہ این او ڈی ایس کی مہارت اور تجربہ حکومت کو بھارت کے شہریوں کی فلاح و بہبود کو یقینی بنانے میں مدد کرے گا۔ انھوں نے کہا کہ بڑھتی ہوئی سیکٹرل پیچیدگیوں کے پیش نظر این او ڈی ایس نے قابل ذکر اہمیت اختیار کرلی ہے۔ وزیر موصوف نے مزید کہا کہ این او ڈی ایس سے متبادل نقطہ نظر لانے، کوتاہیوں کے تعلق سے غیر جانبدارانہ نظریہ فراہم کرنے اور بہتری کے لیے اقدامات تجویز کرنے کی توقع ہے۔
جناب گوئل نے کہا کہ این او ڈی ایس ملازمین کے لیے ایک رول ماڈل کے طور پر بھی کام کرتے ہیں اور تمام حصص داروں کے مفاد کا بھی تحفظ کرتے ہیں۔ تاہم انھوں نے اس بات پر روشنی ڈالی کہ کسی بھی غلط حکمرانی کو انتہائی عجلت کے ساتھ انتظامیہ تک لے جانا چاہئے۔ ساتھ ہی انھوں نے ان سے کہا کہ وہ سی پی ایس ای کے فیصلوں پر اثر انداز ہونے سے گریز کریں، جب تک کہ وہ مخصوص معاملات میں شامل نہ ہوں۔ انہوں نے کہا کہ تجربہ کی دولت اور این او ڈی ایس کے علم کی دولت وزیر اعظم جناب نریندر مودی کے وژن پر صادق آتی ہے، جن کا ماننا ہے کہ وہ حکومت اور عوام کے درمیان ایک اہم کڑی ہیں۔
محکمہ تجارت، محکمہ خوراک اور عوامی نظام تقسیم اور ٹیکسٹائل کی وزارت کے سکریٹریوں نے بھی این او ڈی ایس کے اجلاس سے خطاب کیا۔ اپنے خطاب میں، جناب بی وی آر سبرامنیم، سکریٹری محکمہ تجارت نے کہا کہ این او ڈی ایس کو کمپنی اور جس ماحول میں وہ کام کرتی ہے اس سے خود کو اچھی طرح باخبر رکھنا چاہیے۔ جناب سدھانشو پانڈے، سکریٹری محکمہ خوراک اور عوامی نظام تقسیم  نے محکمہ کا ایک جائزہ پیش کیا۔ انھوں نے کہا کہ محکمہ این ایف ایس اے اور پی ایم جی کے اے وائی کے ذریعے دنیا کے سب سے بڑے خوراک کی تقسیم کے پروگرام چلاتا ہے۔ جناب یوپی سنگھ، سکریٹری ٹیکسٹائل نے بھی ٹیکسٹائل کی وزارت کا جائزہ پیش کیا۔ انھوں نے اس بات کا اعادہ کیا کہ بھارت کپاس اور جوٹ کی پیداوار کرنے والا چوٹی کا ملک ہے۔
وزارت دفاع
محکمہ برائے دفاعی مصنوعات نے پورے ملک میں اپنے دفاتر میں سوچھتا کو ادارہ جاتی بنایا
ملک بھر میں اپنے دفاتر میں سوچھتا کو ادارہ جاتی بناتے ہوئے، محکمہ برائے دفاعی مصنوعات  نے اکتوبر 2022 میں خصوصی مہم 2.0 کے اختتام کے بعد بھی صفائی مہم کو جاری رکھا ہے۔ مہم میں کی جانے والی سرگرمیاں ڈی ڈی پی کی سیکریٹریٹ اور اس کے منسلک/ ذیلی دفاتر میں نومبر 2022 سے اگست 2023 تک میں جاری رکھی گئیں۔ اس مدت کے دوران، محکمہ نے ملک بھر میں 624 مقامات پر صفائی مہم کا انعقاد کیا اور 1734 زیر التوا عوامی شکایات، 451 عوامی استحقاق کی اپیلوں کو نمٹا یا۔ 4581 حقیقی فائلوں کا جائزہ لیا گیا اور 3996 حقیقی فائلوں کو بند کر دیا گیا کیونکہ یہ برقرار رکھنے کی مدت پوری کر چکی تھیں۔ اسکریپ کی فروخت سے اب تک 46,43,637 روپے کی آمدنی ہوئی ہے اور 5517 مربع فٹ جگہ خالی کرائی گئی ہے۔
خصوصی مہم 2.0 کے دوران، محکمہ نے ملک بھر میں 585 مقامات پر صفائی مہم کا انعقاد کیا اور 317 زیر التوا عوامی شکایات اور 51 عوامی شکایات کی اپیلوں کو بھی نمٹا دیا۔ اس کے علاوہ، 1983 حقیقی فائلوں کا جائزہ لیا گیا اور 576 حقیقی فائلوں کو بند کیا گیا کیونکہ یہ برقرار رکھنے کی مدت پوری کر چکی تھیں۔ اسکریپ کی فروخت سے 13,06,61,431 روپے کی آمدنی حاصل ہوئی اور 1,98,048 مربع فٹ جگہ کو آزاد کیا گیا۔
سماجی انصاف اور تفویض اختیارات کی وزارت
بزرگ شہریوں کے لئے پوشن ابھیان
نئی دہلی ، 23 مارچ 2021: وزیر مملکت برائے سماجی انصاف اور تفویض اختیارات جناب رتن لال کٹاریہ نے آج لوک سبھا میں ایک تحریری جواب کے تحت یہ اطلاع فراہم کی کہ سماجی انصاف اور تفویض اختیارات کی وزارت ان حاجت مند بزرگوں، جو اولڈ ایج ہوم میں قیام پذیر نہیں ہیں اور شدید ناقص غذائیت کے شکار ہیں ، کی غذائی ضروریات کی تکمیل کے لئے، مقامی سطح پر دستیاب صحتی غذائی اشیاء کی دستیابی اور گرم پکا ہوا دوپہر کا کھانا فراہم کرتے ہوئے، ایک پوشن ابھیان شروع کرنے کا ارادہ رکھتی ہے۔ گرام پنچایتیں اور شہری میونسپلٹیاں اس اسکیم کی نفاذکاری ایجنسیاں ہیں۔ اس اسکیم کے لئے سرمایہ سینئر سٹیزن ویلفیئر فنڈ سے حاصل کیا جائے گا۔
جولائی 2020 کو سامنے آئی ’بھارت اور ریاستوں کے لئے آبادی پروجیکشن پر حکومت ہند کے تکنیکی گروپ کی رپورٹ ‘کے مطابق ، سال 2036 تک معمر شہریوں کی آبادی 22.74 کروڑ  کے بقدر ہو جائے گی۔
ضعیف العمری میں باوقار زندگی کو یقینی بنانے کے لئے، حکومت ہند بزرگ شہریوں کے لئے ایک امبریلا اسکیم یعنی ’بزرگ شہریوں کے لئے قومی عملی منصوبہ‘ کے تحت اسکیمیں اور پروگرام نافذ کر رہی ہے۔ اس اسکیم میں مالی تحفظ، حفظانِ صحت اور غذائیت، پناہ گاہ اور فلاح و بہبود، زندگی اور ملکیت کا تحفظ، سرگرم اور بامعنی انداز میں بڑھاپے کی زندگی بسر کرنے اور بیداری پیدا کرنا جیسے امور شامل ہیں۔